text: Opdatering: Forsvundet kvinde fundet
  12 august 2017 kl. 10.02
  En kvinde fra Gørding har forladt sit hjem i nedtrykt tilstand. Politiet leder efter hende, og vil gerne høre fra folk, der eventuelt har set hende.
  Opdatering kl. 12:32: Politi aflyser eftersøgning af deprimeret kvinde, da hun nu er fundet.
  Vi har nu kontakt med den savnede kvinde fra Gørding, som hermed kan aflyses. Tak for interessen. #politidk
  Syd- og Sønderjyllands politi leder efter en kvinde på 57 år, der fredag forlod sin bopæl i Gørding.
  Kvinden er ifølge politiet deprimeret, og familien har sidst haft kontakt med hende fredag eftermiddag klokken 14.30.
  Den 57-årige kvinde bor i Gørding, er i følge politiet etnisk dansk, og har forladt hjemmet i en sort Opel Corsa årgang 2007 med registreringsnummer AZ 41 764.
  Hvis man ser bilen eller kvinden, skal man kontakte politiet på telefonnummer 1-1-4.
  